Четирите обекта към Исторически музей – Петрич са отворени за посетители по време на Великденските празници – Радио Верига Фокус
Петрич. Четирите обекта към Исторически музей – Петрич – централна експозиционна зала, къща-музай „Ванга“, Национален парк – музей „Самуилова крепост” и античния град Хераклея Синтика са отворени за посетители по време на Великденските празници. Това каза за Радио „Фокус“ – Пирин Сотир Иванов, директор на културната институция. Той отбеляза, че работното време на обектите в дните до понеделник ще бъде от 10.00 до 17.00 часа. Той отбеляза, че по този начин от музея искат да зарадват всички жители и гости на Община Петрич. Сотир Иванов съобщи още, че през вчерашния ден са били поставени и нови информационни табели към античния град Хераклея Синтика, които ще упътват туристите, желаещи да посетят този исторически обект. Ливия НИНОВА